30/09/2013 | Administración LocalMunicipal
Corcubión
Anuncio de aprobación definitiva da Ordenanza fiscal da taxa por actividades deportivas e utilización de instalacións deportivas do Concello de Corcubión

Aprobación definitiva da Ordenanza da taxa por actividades deportivas e utilización de instalacións deportivas do Concello de Corcubión O non presentarse reclamacións durante o prazo de exposición o público queda automaticamente elevado a definitivo o Acordo Plenario provisional do Concello de Corcubión no que se aproba o establecemento e Ordenanza da taxa por actividades deportivas e utilización de instalacións deportivas, cuxo texto íntegro se fai público en cumprimento do artigo 17.4 do Real decreto lexislativo 2/2004, do 5 de marzo, polo que aprobar o texto refundido da Lei reguladora de facendas locais. ORDENANZA FISCAL REGULADORA DA TAXA POR ACTIVIDADES DEPORTIVAS E UTILIZACIÓN DE INSTALACIÓNS DEPORTIVAS DO CONCELLO DE CORCUBIÓN Artigo 1.º.–Fundamento e natureza. De conformidade co previsto no art.57 e 20.4 o) o do texto refundido da Lei de facendas locais, aprobado por Real decreto lexislativo 2/2004, este Concello establece a taxa pola utilización das instalacións deportivas e polas actividades deportivas que desenrole. Artigo 2.º.–Feito impoñible. Constitúe o feito impoñible para a aplicación da taxa regulado na presente ordenanza: – O uso do pavillón deportivo municipal. – O uso do ximnasio municipal. – O uso do campo de fútbol. – A asistencias as actividades deportivas organizadas polo Concello. Artigo 3.º.–Suxeitos pasivos. Serán suxeitos pasivos contribuíntes, as persoas físicas ou xurídicas, así como as entidades ás que se refire o artigo 33 da Ley General Tributaria, que soliciten o uso de instalacións deportivas municipais ou a asistencia a actividades deportivas organizadas polo Concello, e que se detallan no apartado de tarifas. Artigo 4.º.–Obrigación de pagamento. A obriga de pagamento da taxa regulada nesta ordenanza, nace dende o día en que se inicie a prestación dos servicios ou actividades relacionados no artigo 2.º, mediante a solicitude de participación nas actividades ou solicitude de utilización das instalacións deportivas. Cando por causas non imputables ao obrigado ó pagamento da taxa, o servizo ou a actividade non se preste ou se desenvolva, procederá a devolución do importe correspondente. Artigo 5.º.–Cota tributaria. As tarifas pola utilización das instalacións deportivas e actividades deportivas que desenvolva o Concello, e que deberán satisfacerse son as seguintes: 5.1.–Pista do pavillón polideportivo. a) Utilización para adestramentos, entendido por tal cando non se utilicen árbitros por hora ou fracción: 10,00 € / 5 €. b) Por partidos amigables ou oficiais con entrada gratuíta por hora ou fracción: 12,00 € / 6 €. c) Por partidos amigables ou oficiais con cobramento de entrada por hora ou fracción: 30,00 € / 15 €. f) Utilización do polideportivo para espectáculos deportivos, con cobramento de entrada: 200 € con límite de 24 horas. A mesma utilización sen cobramento de entrada 100 €. g) Utilización para espectáculos ou actos extradeportivos, 300 €. 5.2.–Ximnasio do polideportivo. a) Ximnasio sen dereito a uso da pista do polideportivo: – Entrada individual: 2,00 €. – Abono mensual: Xeral: 13 €/mes. Maiores de 65: 11 €/mes. b) Ximnasio con dereito a uso da pista do polideportivo: – Abono mensual.–Xeral: 15 €/mes. Maiores de 65: 13 €/mes.5.3.–Campo de fútbol. a) Utilización para adestramentos, entendido por tal cando non se utilicen árbitros por hora ou fracción: 15,00 € / 7,50 €. b) Por partidos amigables ou oficiais con entrada gratuíta por hora ou fracción: 20,00 € / 10 € c) Por partidos amigables ou oficiais con cobramento de entrada por hora ou fracción:40,00 € / 20 €. f) Utilización do Campo de Fútbol para espectáculos deportivos, con cobramento de entrada: 200 € con limite de 24 horas. A mesma utilización sen cobramento de entrada 100 €. g) Utilización para espectáculos ou actos extradeportivos, 300 €. 5.4.–Actividades deportivas, prestadas tanto no polideportivo como en calquera outra instalación municipal, tales como escolas deportivas, patinaxe, judo, yoga, etc., ou calquera outra que poida organizar o Concello. Xeral: 15 €/mes actividade. Maiores de 65 anos: 13 €/mes actividade. Menores de 16 anos: 10 €/mes actividade. Menores de 16 anos, integrantes de familia numerosa: 8 €/mes actividade. Artigo 6.º.–Exencións, reduccións e demais beneficios legalmente establecidos.6.1.–De conformidade co disposto no artigo 9 do texto refundido da Lei reguladora das facendas locais, non se recoñece beneficio tributario algún, agás os que sexan consecuencia do establecido nos tratados ou acordos internacionais, ou os previstos expresamente en normas con rango de lei, así como os establecidos nesta ordenanza.6.2.–Non obstante, tendo en conta a existencia de razóns sociais, benéficas, culturais e de interese público que así o aconsellen, establécense as seguintes exencións e bonificacións: – Estarán exentos do pagamentos desta taxa: a) Taxa do artigo 5.4, as persoas que participen en actividades deportivas que se organicen polo departamento de servicios sociais do Concello para colectivos concretos (caso do Programa de envellecemento activo ou Programa de prevención de drogodependecia, ou calquera outro similar que se organice no futuro); especificarse en cada convocatoria de actividade. b) Taxa do artigo 5.4 e 5.1, a actividades organizadas pola asociación APEM, previa firma dun convenio co Concello de Corcubión por cada actividade obxecto de exención, no que se estableceran as condicións. c) Taxa do artigo 5.4 e 5.1, actividades organizadas pola asociación ASPADEX, previa firma dun convenio co Concello de Corcubión por cada actividade obxecto de exención, no que se estableceran as condicións. d) Taxa do artigo 5.4 e 5.1, actividades organizadas por asociacións da comarca sen animo de lucro con incidencia no Concello de Corcubión que realicen actividades similares as das asociacións mencionadas nos apartados b) e c), previa firma dun convenio co Concello de Corcubión por cada actividade obxecto de exención, no que se estableceran as condicións. e) Taxa do artigo 5.4 e 5.1, actividades organizadas polo colexio público CEIP Praia de Quenxe, previo convenio de colaboración co Concello de Corcubión, no que se estableceran as condicións. f) Taxa do artigo 5.3, o equipo de fútbol Unión Deportiva Corcubión e o equipo de veteranos de Corcubión, previo convenio de colaboración co Concello de Corcubión, no que se estableceran as condicións. g) Taxa do artigo 5.1, actividades das asociacións deportivas e culturais do Concello Corcubión, previo convenio de colaboración co Concello de Corcubión, no que se estableceran as condicións. – Para as persoas empadroadas neste Concello que participen en actividades do artigo 5.4, establecese sobre a contía sinalada, as seguintes bonificacións: a) Unha bonificación do 50 % da taxa para os participantes membros de unidade familiar na que os ingresos per cápita non acaden o IPREM. A estes efectos entenderase como unidade familiar a composta por tódalas persoas que figuren inscritas na mesma folla padroal. b) Unha bonificación do 30% da taxa cando participen tres ou mais membros da mesma unidade familiar. c) En casos moi excepcionais, por resolución da Alcaldía, previo informe dos servicios sociais en que se acredite que concorren circunstancias especiais e a proposta do concelleiro delegado de deportes, poderase acordar a bonificación total da taxa ou do 75% da mesma. Ditas circunstancias serán revisables cada mes, mediante emisión de informe do departamento de servicios sociais.6.3.–Os interesados na obtención de exencións ou bonificacións sobre o importe das tarifas que crean ter dereito de obtelas deberán solicitalo ao Concello facendo constar as circunstancias que xustifiquen a súa solicitude. Artigo 7.º.–Requisitos. Están regulados no Regulamento de Instalacións deportivas municipais do Concello de Corcubión, o que esta Ordenanza Fiscal se remite. Artigo 8.º.–Normas de xestión. As persoas, clubes, entidades, federacións, etc., que desexen utiliza-las instalación deberán solicitalo de acordo co establecido no Regulamento de Instalacións deportivas municipais. Con carácter específico para cada actividade establécense as seguintes normas de xestión da taxa: a) Para a cota tributaria do artigo 5.1 e 5.3, a liquidación da taxa efectuarase pola Administración municipal no momento da solicitude de uso da instalación e o ingreso será efectuado a través das contas correntes abertas a nome deste Concello nas entidades financeiras ou na Caixa da Corporación. O encargado das instalacións non as abrirá senón se presentase a autorización de utilización e xustificante de haber ingresado a taxa. b) Para a cota tributaria do artigo 5.2, deben distinguirse os seguintes supostos: – Entrada xeral: a liquidación da taxa efectuarase pola Administración municipal no momento da solicitude de uso da instalación e o ingreso será efectuado a través das contas correntes abertas a nome deste Concello nas entidades financeiras ou na Caixa da Corporación. – Abonos mensuais: o pagamento da taxa da primeira mensualidade efectuarse no momento de efectuar a inscrición e as seguintes mensualidades dentro dos cinco primeiros días naturais de cada mes, nas entidades financeiras que indique o Concello, Caixa da Corporación municipal ou mediante domiciliación bancaria. c) Para a cota tributaria do artigo 5.4, o pagamento da taxa da primeira mensualidade efectuarse no momento de efectuar a inscrición e as seguintes mensualidades dentro dos cinco primeiros días naturais de cada mes, nas entidades financeiras que indique o Concello, Caixa da Corporación municipal ou mediante domiciliación bancaria. Con caracter xeral: En ningún caso se admitirán pagamentos en efectivo nas instalacións deportivas municipais. A falta de pagamento de dúas mensualidades consecutivas, sen prexuízo da súa esixencia polo procedemento administrativo de constrinximento, orixinará a baixa no servicio. Para darse de baixa no aboamento ou no curso deberá ser solicitada polos interesados por escrito na propia instalación ou no Concello, a través dos formularios dispoñibles para o devandito trámite, antes do día 27 do mes anterior ao que se produza a baixa. A non celebración de espectáculos ou actividade para o que se solicitou o uso da instalación deportiva, só dará dereito a devolución da taxa abonada, cando sexa o propio Concello o responsable da non celebración, non tendo o solicitante dereito a reclamar danos nin prexuízos. Artigo 9.º.–Infracción e sancións tributarias. Para a cualificación das infraccións tributarias e as sancións que correspondan ás mesmas estarase o disposto nos artigos 178 e seguintes da Lei 58/2003, xeral tributaria. Disposición final. A presente ordenanza foi aprobada polo Pleno da Corporación e entrará en vigor o día seguinte da súa publicación, permanecendo en vigor en tanto non se acorde a súa modificación ou derrogación expresa. Disposición derrogatoria. Queda derrogada a Ordenanza fiscal da taxa por utilización do pavillón municipal anterior, a que substitue a presente ordenanza fiscal. Corcubión, a 23 de setembro de 2013. Alcalde Francisco J. Lema Fuentes